“Dis al geruime tyd wat my telefoonlyn nie werk nie. Ek is al sedert 2000 ’n Telkom-kliënt en het nog altyd goeie diens van hulle gekry. As daar ooit ’n probleem was, het Telkom dit binne ’n dag of twee reggestel.
“Ongelukkig het dit nie hierdie keer só gebeur nie. Dis nou al sewe weke wat ek nie my Telkom-lyn kan gebruik nie. Ek het Telkom al ’n klomp kere oor die situasie gekontak, maar sover kan ek nie enige vordering sien om iets aan die probleem te doen nie.
’n Dag later het ek nog ’n SMS van my bank ontvang wat aandui Build­ers Warehouse het dieselfde bedrag ’n tweede keer van my rekening verhaal. Ek het Builders Warehouse hiervan ingelig, maar nog nie terugvoering van hulle oor die saak gekry nie.”
Melanie Steyn het by Tot Jou Diens vir hulp kom aanklop nadat ’n pakkie wat vir haar by die Poskantoor gepos is, soek geraak het.
“Ek is desperaat om ’n pakkie op te spoor wat met die Suid-Afrikaanse posdiens van Kaapstad na Johannesburg gestuur is.
“Ek moet dié pakkie spoedig kry. Wanneer ek die Poskantoor bel, sê hulle hulle kan nie met die sporingstelsel help nie en ek moet ’n ander nommer probeer. Die alternatiewe nommer lui net sonder dat iemand dit beantwoord.
“As ek my verwysingsnommer op hul sporingstelsel intik, lyk dit wel of die pakkie nog in die Poskantoor se besit is, maar soos ek beskryf het, weet niemand presies waar dit is nie.”
Tot Jou Diens het die Poskantoor gevra om ondersoek in te stel. Hulle het bevestig Steyn se pakkie is by die Brixton-poskantoor. Sy het dit reeds daar gaan afhaal en het hulle vir die hulp bedank.
“Ek het in Mei verlede jaar ’n kwotasie by Steelworks gekry om ’n afdak by my huis op te rig. Die werk is dieselfde maand afgehandel. Ek het wel gemerk daar is ’n stukkie naby my braaiplek wat nie geseël is nie.
“Ek sê graag dankie aan die personeel van Checkers, Menlyn, vir hul fantastiese diens. Veral Albie Marais, die bestuurder wat op diens was, verdien ’n pluimpie vir wat hy alles vir my gedoen het.
Alhoewel dit aan die einde van die maand was en hy sekerlik baie besig was, het hy geen moeite ontsien om my te help nie. Ek waardeer dit baie.”
“Hulle het ook verduidelik dat hul kwotasie net vir ’n onderlaag voorsiening gemaak het. Ek was beslis nie hiervan bewus nie.”
“Ek het gevra wat gebeur het en Steelworks het gesê hulle sal die volgende week ’n draai by my kom maak. Weer het hulle nie opgedaag nie. My seun het hulle weer gebel, maar hierdie oproep het onaangenaam geraak.
Ons het Steelworks se aandag op Van Zyl se klagte gefokus. Hulle sê die verfwerk word nie onder die waarborg gedek nie, maar dat ander afdakke waar hulle ’n tweede laag verf aangebring het, nie onder roes deurloop nie.
Steelworks onthou die oproep waarna Van Zyl in haar skrywe verwys en sê haar seun het dit nie vir hulle maklik gemaak om te help nie.
Eerder as om in ’n moddergooiery betrokke te raak het die partye die strydbyl begrawe en is die herstelwerk by Van Zyl se huis nou gedoen. Sy het aangedui sy is tevrede met Steelworks se werk.
Lorette Greyling het ’n brief namens haar bejaarde pa vir ons gestuur om oor die diens van Vacation Hub International (VHI) te kla.
“Elsabe Labuschagne het belowe om die nodige vorm vir my pa te stuur dat hy sy kansellasieversoek kan indien.
“Uiteindelik moes hy VHI ’n klomp kere bel voordat hy die vorm gekry het. Hy het dit dadelik ingevul en vir hulle teruggestuur. Labuschagne het bevestig sy het die vorm ontvang, maar daarna het my pa nie weer van haar gehoor nie.
“In ’n stadium het VHI gesê my pa se kontrak word wel gekanselleer, maar ons het steeds nie ’n bevestiging hiervan ontvang nie.”
Tot Jou Diens het VHI oor Greyling se skrywe gepols. Hulle sê Greyling se pa het wel die regte prosedure gevolg om die kontrak te kanselleer, maar dat hulle gedurende die Desembervakansie baie besig was en daar dus ’n oponthoud was om ’n terugbetaling aan hom te maak. Hy het intussen sy geld teruggekry.
“Ek het in September verlede jaar ’n bestelling vir drie bottels van Slim Expert se produkte geplaas. Ek het R1 200 in die agent se rekening oorbetaal.
“Hierna het ons seker so ’n week lank gekommunikeer, waarna dit van haar kant af stil geraak het. Volgens haar sou ’n koerier die pakkie binne twee dae by my aflewer, maar dit het nie gebeur nie.”
“Ek het dit deurgestuur, waarna die eienaar gesê het sy sal seker maak my bestelling word aangestuur. Weer het ons niks gekry nie, maar ook die eienaar het gesê sy het die aflewering deurgestuur.
“Hulle het my ’n nuwe nommer gegee om die eienaar te kontak aangesien haar foon gesteel is. Toe ek weer by haar uitkom, het sy weer belowe om die pakkies aan te stuur. Steeds het ons niks ontvang nie.
“Hierna het my man ’n afspraak met Slim Expert gemaak om self die produkte by hulle te gaan afhaal, maar toe hy daar aankom, was niemand beskikbaar om hom te help nie. Ek het nog niks van hulle ontvang nie.”
Volgens die kredietwet het Suid-Afrikaners verskeie regte waarvan hulle dalk nie bewus is nie. Hier volg van die vernaamste regte wat dié wet jou gee:
’n Mens het die reg om vir krediet aansoek te doen. Elke volwassene mag vir krediet aansoek doen, hoewel dit nie noodwendig aan jou toegestaan hoef te word nie.
Jy mag vra hoekom jy krediet geweier word. As jy ’n kredietverskaffer vra hoekom jy krediet geweier is, moet hy jou sê.
Kies jou taal. ’n Mens mag vir dokumentasie aangaande jou kredietreëlings in enige van die amptelike landstale vra.
Wanneer dokumentasie vir jou gestuur moet word, kan jy kies hoe jy dit wil ontvang. ’n Mens kan dokumentasie met gewone pos, geregistreerde pos, e-pos, faks of ’n webblad wat uitgedruk kan word, aanvra. Anders kan jy self die nodige dokumente by die kredietverskaffer se perseel gaan afhaal.
Jy mag appèl aanteken in die geval waar jy dink jou kredietgeskiedenis is verkeerd of waar jy vermoed van jou kredietinligting is nie korrek nie.